CELEX: 62017CN0086
Language: el
Date: 2017-02-16 00:00:00
Title: Υπόθεση C-86/17 P: Αναίρεση που άσκησε στις 16 Φεβρουαρίου 2017 η Redpur GmbH κατά της αποφάσεως που εξέδωσε το Γενικό Δικαστήριο (έβδομο τμήμα) στις 15 Δεκεμβρίου 2016 στην υπόθεση T-227/15, Redpur GmbH κατά Γραφείου Διανοητικής Ιδιοκτησίας της Ευρωπαϊκής Ένωσης

3.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 213/16
            
         Αναίρεση που άσκησε στις 16 Φεβρουαρίου 2017 η Redpur GmbH κατά της αποφάσεως που εξέδωσε το Γενικό Δικαστήριο (έβδομο τμήμα) στις 15 Δεκεμβρίου 2016 στην υπόθεση T-227/15, Redpur GmbH κατά Γραφείου Διανοητικής Ιδιοκτησίας της Ευρωπαϊκής Ένωσης
   (Υπόθεση C-86/17 P)
   (2017/C 213/19)
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Redpur GmbH (εκπρόσωπος: S. Schiller, Rechtsanwalt)
   
      Λοιποί διάδικοι στην αναιρετική διαδικασία: Γραφείο Διανοητικής Ιδιοκτησίας της Ευρωπαϊκής Ένωσης (EUIPO), Redwell Manufaktur GmbH
   
      Αιτήματα
   
   Η αναιρεσείουσα ζητεί από το Δικαστήριο:
   
               —
            
            
               να αναιρέσει την απόφαση του Γενικού Δικαστηρίου της 15ης Δεκεμβρίου 2016 στην υπόθεση T-227/15·
            
         
               —
            
            
               να καταδικάσει το EUIPO στα δικαστικά έξοδα στα οποία υποβλήθηκε η αναιρεσείουσα στο πλαίσιο της παρούσας διαδικασίας·
            
         
               —
            
            
               να καταδικάσει τη Redwell Manufaktur GmbH στα έξοδα στα οποία υποβλήθηκε η αναιρεσείουσα στο πλαίσιο των διαδικασιών ενώπιον του τμήματος ανακοπών και του τμήματος προσφυγών του EUIPO.
            
         
      Λόγοι αναιρέσεως και κύρια επιχειρήματα
   
   
      Αιτούσα: Η αναιρεσείουσα
   
      Επίδικο σήμα: Λεκτικό σήμα «Redpur» για προϊόντα της κλάσεως 11 — Υπ’ αριθ. 10 934 305 αίτηση καταχωρίσεως
   
      Δικαιούχος των κατά τη διαδικασία ανακοπής αντιταχθέντων σημάτων ή σημείων: Ο έτερος διάδικος
   
      Αντιταχθέντα σήματα ή σημεία: Το κοινοτικό εικονιστικό σήμα αριθ. 004769717 «redwell INFRAROT HEIZUNGEN» για προϊόντα της κλάσεως 11, το καταχωρισθέν στην Αυστρία λεκτικό σήμα αριθ. 232549 «Redwell» για προϊόντα της κλάσεως 11, το διεθνές σήμα με αριθ. καταχωρίσεως 914971, «Redwell» για προϊόντα της κλάσεως 11 και η καταχωρισθείσα στην Αυστρία εμπορική επωνυμία «REDWELL Manufaktur GmbH» για συστήματα θερμάνσεως και συσκευές θερμάνσεως χώρου, ιδίως αερόθερμα και καλοριφέρ
   
      Απόφαση του τμήματος ανακοπών: Δέχθηκε την ανακοπή
   
      Απόφαση του τμήματος προσφυγών: Απέρριψε την προσφυγή
   
      Λόγος ακυρώσεως: Παράβαση του άρθρου 8, παράγραφος 1, στοιχείο β', του κανονισμού 207/2009 (1)
   
   
      (1)  Κανονισμός (ΕΚ) 207/2009 του Συμβουλίου, της 26ης Φεβρουαρίου 2009, για το κοινοτικό σήμα (EE L 78, σ. 1).